《宋帝驰道》
宋代·马之纯

南城来到北城隅，更北直趋玄武湖。
一上雕鞍三十里，两傍官柳数千株。
六朝都邑真如此，旧日咸秦得似无。
暑月行人不张盖，漫天自有翠屠苏。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。